**ΕΠΙΧΕΙΡΗΜΑΤΟΛΟΓΙΑ**

**ΣΤΟΙΧΕΙΑ ΤΟΥ ΕΠΙΧΕΙΡΗΜΑΤΟΣ ΚΑΙ ΜΕΛΕΤΗ ΤΩΝ ΕΠΙΧΕΙΡΗΜΑΤΩΝ**

Σε μια συζήτηση ή σ’ ένα κείμενο, για να υποστηρίξουμε τις θέσεις ή για να αντικρούσουμε τις απόψεις των άλλων, χρησιμοποιούμε τα **επιχειρήματα**. Η χρήση των επιχειρημάτων μας βοηθάει: α. να κατανοήσουμε ποιες θέσεις είναι ορθότερες ή πιο σημαντικές από άλλες, β. να πείσουμε τους άλλους για την ορθότητα των θέσεών μας (ο στόχος μας δηλαδή είναι να μεταβάλουμε τη γνώμη και τη στάση του συνομιλητή μας απέναντι στο θέμα που συζητάμε).

Δύο είδη επιχειρημάτων είναι: α. **τα επιχειρήματα δια μέσου παραδειγμάτων** (για τη στήριξη της θέσης μας χρησιμοποιούνται παραδείγματα, πχ. από την ιστορία, την επιστήμη κλπ.) β. **τα επιχειρήματα με αιτίες**. Τα είδη των επιχειρημάτων χρησιμοποιούνται τόσο στις καθημερινές συζητήσεις όσο και σε επίσημα κείμενα, κυρίως στο χώρο των επιστημών.

**ΔΟΜΗ ΤΩΝ ΕΠΙΧΕΙΡΗΜΑΤΟΛΟΓΙΚΩΝ ΚΕΙΜΕΝΩΝ**

|  |
| --- |
| 1. **ΕΙΣΑΓΩΓΗ**: η **θέση** (η άποψη) μας για ένα θέμα |

|  |
| --- |
| 1. **ΕΠΙΧΕΙΡΗΜΑΤΑ**: ή τεκμήρια (αποδείξεις), για να υποστηρίξουμε τη θέση μας |

|  |
| --- |
| 1. **ΑΝΑΣΚΕΥΗ**: αντικρούομε αντίθετες θέσεις – επιχειρήματα |

|  |
| --- |
| 1. **ΚΑΤΑΛΗΞΗ**: εκφράζουμε την τελική μας θέση ή το τελικό μας συμπέρασμα ή τις προϋποθέσεις που πρέπει να υπάρχουν, για να ισχύσει η θέση μας |

**ΓΛΩΣΣΑ ΤΩΝ ΕΠΙΧΕΙΡΗΜΑΤΟΛΟΓΙΚΩΝ ΚΕΙΜΕΝΩΝ**

Όσον αφορά τη γλώσσα των επιχειρηματολογικών κειμένων παρατηρούμε: α. τη χρήση ρητορικών ερωτήσεων β. την επανάληψη στοιχείων δομής ή περιεχομένου γ. τη χρήση συνδετικών λέξεων ή φράσεων που: - δηλώνουν ανάλογη σημασία: επίσης, συνεπώς, φυσικά, με αποτέλεσμα κ.α. – εκφράζουν πιθανότητα: μπορεί, ενδέχεται, είναι δυνατόν, πιστεύω, υποθέτω κ.α. – που εκφράζουν δεοντολογία (κάτι που πρέπει να γίνει) : πρέπει, χρειάζεται, κρίνεται απαραίτητο, επιτρέπεται κ.α.